**UAB „Achatas“**

(uždaroji akcinė bendrovė, Palūniškio g. 9A, Panevėžys, tel.: 868634525, el. p.: info@achatas.lt, įm. k.: 148154183, PVM kodas: LT481541811)

**KONKURSO SĄLYGOS**

*Skaitmeninės lazerinės metalo gaminių apdirbimo sistemos pirkimas*

**TURINYS**

[**1.** **BENDROSIOS NUOSTATOS** 2](#_Toc25085616)

[**2.** **PIRKIMO OBJEKTAS** 2](#_Toc25085617)

[**3.** **TIEKĖJŲ KVALIFIKACIJOS REIKALAVIMAI** 2](#_Toc25085618)

[**4.** **PASIŪLYMŲ RENGIMAS, PATEIKIMAS, KEITIMAS** 4](#_Toc25085619)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 5](#_Toc25085620)

[**6.** **PASIŪLYMŲ NAGRINĖJIMAS IR VERTINIMAS** 6](#_Toc25085621)

[**7.** **PASIŪLYMŲ ATMETIMO PRIEŽASTYS** 7](#_Toc25085622)

[**8.** **Derybos** 8](#_Toc25085623)

[**9.** **SPRENDIMAS DĖL LAIMĖTOJO NUSTATYMO** 8](#_Toc25085624)

[**10.** **PIRKIMO SUTARTIES SĄLYGOS** 9](#_Toc25085625)

[**11.** **Baigiamosios nuostatos** 9](#_Toc25085626)

[**12.** **Priedai** 9](#_Toc25085627)

[1 Pirkimo sąlygų priedas: Techninė specifikacija 10](#_Toc25085628)

[2 Pirkimo sąlygų priedas: Pasiūlymo forma 12](#_Toc25085629)

1. **BENDROSIOS NUOSTATOS**
	1. UAB „Achatas“ (toliau vadinama – Pirkėjas) įgyvendindama projektą " UAB "Achatas" gamybos proceso modernizavimas, diegiant skaitmeninę metalo apdirbimo ir gaminių gamybos liniją" (Nr. 03.3.1-LVPA-K-854-01-0105), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti skaitmeninę lazerinę metalo gaminių apdirbimo sistemą.
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
	4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: direktorius Šarūnas Snieška, tel.: 868634525, el. paštas: sarunas@achatas.lt.

##

1. **PIRKIMO OBJEKTAS**
	1. Pirkimo objektą sudaro skaitmeninės lazerinės metalo gaminių apdirbimo sistemos įsigyjimas, transportavimas, diegimas, testavimas, darbuotojų apmokymai bei įvedimas į eksploataciją.
	2. Šis pirkimas į dalis neskirstomas. Pasiūlymas turi būti pateiktas visam nurodytam prekių ir paslaugų kiekiui.
	3. Perkamos įrangos ir susijusių paslaugų techniniai reikalavimai nustatyti priede Nr. 1 pateiktoje techninėje specifikacijoje. Jei techninėje specifikacijoje, apibūdinant pirkimo objektą, nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
	4. Įranga turi būti pristatyta ir paslaugos turi būti suteiktos per 5 mėn. nuo pirkimo sutarties pasirašymo dienos. Abipusiu raštišku susitarimu šis terminas gali būti pratęstas iki 2 mėn.
	5. Įrangos pristatymo ir paslaugų suteikimo vieta – Meistrų g. 8, Panevėžys.
2. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija arba pateikiamas laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą |
| 3.1.1.2 | Tiekėjas vykdomą veiklą įregistravęs teisės aktų nustatyta tvarka. | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro išduota Lietuvos Respublikos juridinių asmenų registro išplėstinio išrašo kopija ar kiti dokumentai, patvirtinantys tiekėjo vykdomos veiklos įregistravimą teisės aktų nustatyta tvarka arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas ar priesaikos deklaracija, liudijanti tiekėjo vykdomos veiklos įregistravimą teisės aktų nustatyta tvarka. |

* + 1. **Ekonominės ir finansinės būklės, techninio ir profesinio pajėgumo reikalavimai**

| **Eil.** **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1 | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) turi būti įvykdęs bent 1 (vieną) panašaus pobūdžio sutartį, kurios vertė ne mažesnė kaip 0,7 pasiūlymo vertės.Panašaus pobūdžio sutartimis laikomos visos sutartys, kurių pirkimo objektas savo apimtimi ir pobūdžiu panašus į šio pirkimo konkurso objektą. | Tiekėjo, neatitinkančio šio reikalavimo, pasiūlymas atmetamas | 1. Tiekėjo vadovo ar jo įgalioto asmens pasirašytas įvykdytos (-ų) ar vykdomos (-ų) sutarties (-čių) sąrašas, nurodant:1.1. užsakovą (-us);1.2. sutarties (-ių) sudarymo ir/arba įvykdymo datas; 1.3. kontaktinį (-ius) asmenį (-is). 2. Užsakovo (-ų) atsiliepimas (-ai) apie sėkmingai įvykdytą (-as) sutartį (-is). |
| 3.1.2.2 | Tiekėjas turi būti siūlomos įrangos gamintojas arba gamintojo atstovas, turintis teisę vykdyti siūlomos įrangos prekybą, įrengimo darbus, garantinį aptarnavimą ir priežiūrą. Tiekėjas gali būti sudaręs sutartį su tokiu ūkio subjektu, kuris turi aukščiau įvardintas gamintojo ar jo atstovo suteiktas teises. | Tiekėjo, neatitinkančio šio reikalavimo, pasiūlymas atmetamas. | Tiekėjo laisvos formos deklaracija, kad tiekėjas yra siūlomos įrangos gamintojas, arba įgaliojimų, susitarimų ar kitų lygiaverčių dokumentų, suteikiančių teisę atstovauti įrangos gamintoją ir teisę parduoti siūlomą įrangą, vykdyti siūlomos įrangos įrengimo darbus bei teikti garantinį aptarnavimą ir priežiūrą, arba dokumentų, patvirtinančių, kad tiekėjas yra sudaręs sutartį su tokiu ūkio subjektu, kuris turi aukščiau įvardintas gamintojo ar jo įgalioto atstovo suteiktas teises, arba kitų lygiaverčių dokumentų kopijos.  |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1. punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2. punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
	4. Tiekėjas savo pasiūlyme turi nurodyti, kokius subrangovus ir kokiai pirkimo daliai (dalis procentais) atlikti jis ketina pasitelkti. Subrangovai, vykdantys 10 proc. ir didesnę pirkimo dalį, turi atitikti 3.1.1. punkte nurodytus kvalifikacijos reikalavimus ir pateikti įrodančius dokumentus.

1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas kompiuteriu užpildytoje pasiūlymo formoje (pirkimo konkurso sąlygų 2 priedas), pasirašytas tiekėjo arba jo įgalioto asmens, el. paštu kaip nurodyta šių sąlygų 4.9. punkte.
	3. Tiekėjo pasiūlymas bei kita korespondencija pateikiama lietuvių arba anglų kalba, jei pasiūlymą teikia ne Lietuvos Respublikoje registruotas ūkio subjektas.
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas el. paštu.
	5. Pasiūlymą sudaro tiekėjo raštu pateiktų dokumentų visuma:
		1. kompiuteriu užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. techniniai dokumentai, patvirtinantys, kad siūlomos įrangos parametrai atitinka (arba yra geresni) techniniuose reikalavimuose nustatytus parametrus;
		5. kita konkurso sąlygose prašoma informacija ir (ar) dokumentai.
	6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą prekių ir paslaugų kiekį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas **iki 2019 m. gruodžio mėn. 3 d. 15 val. 00 min.** (Lietuvos Respublikos laiku) **el. paštu info@achatas.lt**.
	10. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	11. Pirkėjas neatsako už el. pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nevertinami.
	12. Pasiūlymuose nurodoma prekių ir paslaugų kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių ir paslaugų kiekį, kainos sudėtines dalis, į techninės specifikacijos reikalavimus ir pan. Į prekių ir paslaugų kainą turi būti įskaityti visi mokesčiai ir visos tiekėjo įrangos įsigyjimo, transportavimo, instaliacijos, testavimo, įvedimo į eksploataciją, darbuotojų apmokymo ir aptarnavimo garantiniu laikotarpiu išlaidos.
	13. Pasiūlymas turi galioti ne trumpiau nei tris mėnesius nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	14. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	15. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
	16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo prašymą paaiškinti pirkimo sąlygas, jeigu prašymas gautas el. paštu ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako el. paštu ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu el. paštu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
	4. Pirkėjas nerengs susitikimų su tiekėjais dėl pirkimo dokumentų paaiškinimų.
	5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu sarunas@achatas.lt. Tiesioginį ryšį su tiekėjais įgaliotas palaikyti direktorius Šarūnas Snieška, tel.: 868634525, el. paštas: sarunas@achatas.lt.
2. **PASIŪLYMŲ NAGRINĖJIMAS IR VERTINIMAS**
	1. Gautų pasiūlymų atidarymo procedūra vyks 2019 m. gruodžio mėn. 3 d. 15 val. 00 min. (Lietuvos Respublikos laiku), dalyviams nedalyvaujant.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
	3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	4. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos;
	5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	6. Iškilus klausimams dėl pasiūlymų turinio ir Komisijai el. paštu paprašius šiuos duomenis paaiškinti arba patikslinti, tiekėjai privalo per Komisijos nurodytą terminą pateikti el. paštu papildomus paaiškinimus nekeisdami pasiūlymo esmės.
	7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo el. paštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant pasiūlymų atidarymo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo el. paštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	9. Pasiūlymuose nurodytos kainos bus vertinamos eurais be PVM.
	10. Pirkėjo neatmesti pasiūlymai vertinami pagal ekonomiškai naudingiausio pasiūlymo vertinimo kriterijų.
	11. Ekonomiškai naudingiausio pasiūlymo vertinimo kriterijų lyginamasis svoris nustatomas kainos lyginamojo svorio (X) ir kitų kriterijų lyginamųjų svorių (Y), išreikštų balų intervalų viršutinių ribų suma. Atsižvelgiant į tai, kad perkama įranga turi būti kokybiška ir ilgaamžė, kainos lyginamasis svoris sudaro 25 balų, kur maksimalų 25 balų kiekį gauna mažiausią kainą pasiūlęs tiekėjas. Pasiūlymo kainos balai apskaičiuojami, mažiausios pasiūlytos kainos (Xmin) ir vertinamo Pasiūlymo kainos (Xp) santykį padauginant iš kainos lyginamojo svorio (25). Prioritetas teikiamas įrangos galimybei gaminti stambiagabaričius ir mažagabaričiaus gaminius, siekiant gauti maksimalų ekonominį naudingumą. Maksimalus galimas balų skaičius 100:

X + ∑ Y(A+B+C) = 100

* 1. Pasiūlymų vertinimo kriterijai:

| **Vertinimo kriterijai** | **Funkcinio parametro lyginamasis svoris** | **Lyginamasis svoris ekonominio naudingumo įvertinime** |
| --- | --- | --- |
| 1. Kaina
 |  | Maksimalus X = 25 |
| 1. Maksimalūs pjaunamo profilio parametrai:
 |  | YA = Y1 + Y2 + Y3 + Y4 + Y5 + Y6Maksimalus YA = 45 |
| 1. | Kvadratinio pjaunamo vamzdžio matmenys | L1 = 130 x130 mmL1 = ≥ 140 x140 mmL1 = ≥ 150 x 150 mm | Y1= 0Y1= 5Y1= 10 |
| 2. | Apvalaus profilio diametras | L2 = 150 mmL2 = > 150 mmL2 = > 200 mm | Y2=0Y2=2Y2 =5 |
| 3. | Stačiakampio (ovalaus) profilio įstrižainė | L3= 200 mmL3 = >200 mmL3= ≥ 210 mm | Y3=0Y3=5Y3=10 |
| 4. | Maksimalus pjaunamo profilio 1 m svoris | L4 = ≥ 20 kg/ mtL4= ≥ 21 kg/ mtL4= ≥ 22 kg/ mt | Y4=0Y4=5Y4=10 |
| 5. | Maksimalus automatiškai paduodamo profilio ilgis | L5 = 6,5 mL5 = > 6,5 mL5= ≥ 7,0 m | Y5=0Y5=2Y5=5 |
| 6. | Maksimalus nupjauto profilio ilgis | L6 = 6,5 mL6 = > 6,5 mL6 = ≥ 7,0 mm | Y6=0Y6=2Y6=5 |
| 1. Minimalūs pjaunamo profilio parametrai:
 |  | YB = Y7 + Y8Maksimalus YB = 20 |
| 7. | Minimalus apvalaus pjaunamo vamzdžio diametras | L7= 15 mmL7= < 15 mmL7= ≤ 12 mm | Y7= 0Y7= 5Y7= 10 |
| 8. | Minimalus automatiškai paduodamo vamzdžio ilgis | L8 = 2,5 mL8 = < 2,5 mL8 = ≤ 2 m | Y8=0Y8=5Y8=10 |
| 1. Nupjautų profilių rūšiavimas
 |  | YC = Y9, Maksimalus YC =10 |
| 9. | Nupjautų profilių rūšavimas į pozicijas pagal ilgį | L9 = 2 poz.L9 = > 2 poz.L9 = ≥ 3 poz. | Y9=0Y9=5Y9=10 |

* 1. Tiekėjo pasiūlyme pateikta įranga turi būti maksimaliai adaptuota Pirkėjo poreikiams. Įranga turi būti sumontuota taip, kad būtų lengvai prieinama, jos aptarnavimas ir priežiūra turi būti nesudėtinga.
	2. Gavus vienintelį pasiūlymą, ekonominio naudingumo vertinimas atliekamas nebus.
1. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų, jei jie buvo taikomi;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
2. **Derybos**
	1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms*.*
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas arba bus vykdomas konferencinis pokalbis.
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
3. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas ir įregistruotas anksčiau.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Ekonomiškiausią pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties / neatsiunčia pasirašytos sutarties kopijos, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
4. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
	2. Sutarties formą pasiūlo tiekėjas;
	3. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai;
	4. Atsiskaitymas už paslaugas ir darbus gali būti atliekamas dalimis:
		1. 20% sutarties sumos (be PVM) sumokama per 10 d. po sutarties pasirašymo.
		2. 60% sutarties sumos (be PVM) sumokama per 10 d. po tiekėjo raštiško pranešimo apie įrangos pagaminimą ir paruošimą išsiuntimui iš gamyklos;
		3. 20% sutarties sumos ir visas PVM sumokama per 10 d. po įrangos sumontavimo, suderinimo ir paleidimo, apmokymų, priėmimo – perdavimo akto pasirašymo, pagal pateiktą sąskaitą faktūrą.
	5. Tiekėjas įsipareigoja be papildomo užmokesčio vykdyti garantinį įdiegtos įrangos aptarnavimą visą garantinį laikotarpį, nurodytą pasiūlyme, bet ne trumpiau nei 12 mėnesių nuo priėmimo –perdavimo akto pasirašymo.
5. **Baigiamosios nuostatos**
	1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
	3. Pirkėjas, ne vėliau kaip per 3 darbo dienas po pirkimo sutarties sudarymo, informuoja el. paštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
	4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiama.
6. **Priedai**
	1. Techninė specifikacija;
	2. Pasiūlymo forma.

1 Pirkimo sąlygų priedas:
Techninė specifikacija

**Techninė specifikacija perkamai skaitmeninei lazerinei sistemai**

Planuojama įsigyti naują skaitmeninę lazerinę sistemą, leisiančią vykdyti skaitmeninį metalo gaminių projektavimą ir planuoti bei valdyti kompleksinį gamybos - gaminių 2D/ 3D pjovimo, gręžimo, lenkimo procesą, pasižyminčią sekančiomis charakteristikomis:

1. Pilnas skaitmeninis, centralizuotas vamzdžių/ profilių/ kt. gaminių pakrovimo, 2D / 3D pjaustymo, gręžimo, žymėjimo, lenkimo, iškrovos valdymas:
	1. Automatinis pakrovimas, skirtas apvaliems, kvadratiniams, stačiakampiams ir plokščia ovaliems vamzdžiams, profiliams ir kt. gaminiams;
	2. Automatinis metalinių ir kt. gaminių 2D / 3D pjaustymas, gręžimas, žymėjimas,
	3. Visiškai automatinė iškrovos palaikymo sistema, be sureguliavimo, su dviem CNC valdomomis ašimis.
2. Skaitmeninis projektavimas ir gamybos valdymas su programine įranga, integruota lazerinės sistemos centre:
	1. Programinės įrangos paketas numatytas pažangiam gamybos valdymui su centralizuota visų duomenų baze (sutartimis, užsakymais, dalinėmis programomis, darbo vietomis, mašinomis, pristatymo data ir kt.);
	2. Paskutinės kartos modulinė 3D programinė įranga, specialiai sukurta skirtingų gaminių projektavimui, išskaidymui į detales bei gamybos planavimui.

Į kainą įeina visos išlaidos susijusios su įrangos gamyba/ pirkimu iš gamintojo, įskaitant įrangos transportavimą, instaliaciją, testavimą, įvedimą į eksploataciją bei darbuotojų apmokymus.

Techniniuose reikalavimuose esančios nuorodos į konkrečius modelius, šaltinius, procesus, patentus, konkrečią kilmę ar gamybą yra informacinio pobūdžio ir tiekėjas nėra įpareigotas siūlyti ir /ar naudoti tokios produkcijos, medžiagų, įrenginių ir pan. bei gali juos pakeisti lygiaverčiais.

**REIKALAVIMAI ĮRANGAI:**

| **Eil.Nr.** | **Įrangos techniniai ir kokybiniai rodikliai** | **Minimalūs reikalavimai** |
| --- | --- | --- |
| **I.** | **PAGRINDINIAI parametrai:** |
| 1.1 | Lazerio šaltinio tipas | Fiber |
| 1.2 | Lazerio šaltinio galia | Ne mažiau nei 3,0 kW |
| 1.3 | Maksimalus apvalaus pjaunamo vamzdžio diametras | Ne mažiau nei 150 mm |
| 1.4 | Minimalus apvalaus pjaunamo vamzdžio diametras | Ne didesnis nei 15 mm |
| 1.5 | Maksimalūs kvadratinio pjaunamo vamzdžio matmenys | Ne mažesni nei 130x130 mm |
| 1.6 | Minimalūs kvadratinio pjaunamo vamzdžio matmenys | Ne didesni nei 12x12 mm |
| 1.7 | Maksimali pjaunamo stačiakampio (ovalaus) vamzdžio įstrižainė | Ne mažiau nei 200 mm |
| 1.8 | Galimybė pjauti atvirus profilius | L; C; U |
| 1.9 | Maksimalus pjaunamo vamzdžio vieno metro svoris | Ne mažiau nei 20 kg |
| 1.10 | Pjaunami metalai  | Plienas, nerūdijantis plienas, aliuminis, varis, žalvaris. |
| 1.11 | Maksimalus iš ryšulio automatiškai paduodamų vamzdžių ilgis | Ne mažesnis nei 6500 mm |
| 1.12 | Minimalus iš ryšulio automatiškai paduodamų vamzdžių ilgis | Ne didesnis nei 2500 mm |
| 1.13 | Maksimalus vamzdžių ryšulio svoris | Ne mažesnis nei 4000 kg |
| 1.14 | Automatinė pavienių vamzdžių padavimo galimybė pjaunant mažas partijas | Turi būti |
| 1.15 | Automatinis padavimo sistemos suderinimas, keičiantis pjaunamų vamzdžių gabaritams ir profiliams | Turi būti |
| 1.16 | Nupjautų detalių rūšiavimas į atskiras nukrovimo pozicijas į abi staklių puses | Viso ne mažiau nei 2 pozicijos |
| 1.17 | Iš operatoriaus pusės mobilūs nukrovimo transporteriai | Ne mažiau nei 2 vnt. |
| 1.18 | Maksimalus nukrovimo sistemos nupjautų vamzdžių ilgis | Ne mažiau 6500 mm |
| 1.19 | Atliekų konvejeris su metaline transporterine juosta | Turi būti |
| 1.20 | 3D pjovimo galva su galimybe pjauti kampu | Ne mažiau nei +45o ir -45o |
| 1.30 | Lazerinė vamzdžio formos skanavimo ir kompensavimo sistema | Turi būti |
| 1.31 | Suvirinimo siūlės sekimo ir orentavimo sistema | Turi būti |
| 1.32 | Aušinimo sistema | Turi būti |
| 1.33 | Dulkių ir garų ištraukimo ir valymo sistema  | Turi būti |
| 1.34 | Pilnai dengtas staklių korpusas padavimo, pjovimo ir nukrovimo zonose | Turi būti |
| 1.35 | Instaliuotos vaizdo kameros įgalinančios valdymo pulto ekrane stebėti užkrovimo mechanizmo ir pjovimo zonas | Ne mažiau nei 2 vaizdo kameros |
| 1.36 | Programinės įrangos licenzija pjovimo planų ruošimui atskirame kompiuteryje | Ne mažiau nei viena licenzija |
| 1.37 | Pristatymas, instaliacija, apmokymas | Turi būti |
| 1.38 | Gamyklinė staklių valdymo instrukcija anglų kalba | Turi būti |
| 1.39 | Gamyklinė saugumo technikos instrukcija lietuvių kalba | Turi būti |
| 1.40 | Atitikimas CE reikalavimams | Turi būti |
| 1.41 | Garantija | Ne mažiau nei 12 mėnesių |

**PAPILDOMI REIKALAVIMAI IR SĄLYGOS PERKAMAI ĮRANGAI**

1. Pasiūlyme pateikta įranga turi būti maksimaliai adaptuota Pirkėjo poreikiams.
2. Įranga turi būti sumontuota taip, kad būtų lengvai prieinama, jos aptarnavimas ir priežiūra turi būti nesudėtinga.
3. Visa perkama įranga turi būti nauja ir nenaudota.
4. Perkama įranga ir jos dalys turi būti su CE arba lygiaverčiu ženklinimu ir atitikties deklaracijomis, pagal 2006/42/EB direktyvą.
5. Siūloma įranga turi būti išleisti į rinką ne anksčiau kaip 2018 metais.
6. Įrangos kokybės ir techninių reikalavimų atitikimui įrodyti tiekėjas turi pateikti perkamos įrangos atitikimą nurodytiems standartus įrodančius sertifikatus ar kitus dokumentus, gamintojo technines specifikacijas, siūlomos įrangos aprašymus ir technines charakteristikas (katalogus, bukletus, kitą gamintojo medžiagą) bei tiekėjo siūlomos įrangos atitikties patvirtinimo deklaracija. Jeigu tiekėjas nepateikia atitikimą įrodymų, kad siūloma įranga atitinka kokybės ir techninius reikalavimus, jo pasiūlymas bus atmestas.

 2 Pirkimo sąlygų priedas:
Pasiūlymo forma

**PASIŪLYMAS**

**DĖL Skaitmeninės lazerinės metalo gaminių apdirbimo sistemos pirkimo**

**A dalis. Duomenys apie tiekėją ir techninė informacija**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame svetainėje www.esinvesticijos.lt 2019-…..-…...

2) konkurso sąlygose;

3) pirkimo dokumentų prieduose.

Šioje dalyje nurodome techninę informaciją bei duomenis apie mūsų pasirengimą įvykdyti numatomą sudaryti pirkimo sutartį.

Mes siūlome šias prekes ir paslaugas:

| **Eil. Nr.** | ***Prekių / paslaugų* pavadinimas** | **Kiekis** | **Mato vnt.** |
| --- | --- | --- | --- |
| **1** | **2** | **3** | **4** |
|  |  |  |  |
|  |  |  |  |

Siūlomos prekės / paslaugos visiškai atitinka pirkimo dokumentuose nurodytus reikalavimus ir jų savybės tokios:

| **Eil.Nr.** | ***Prekių / paslaugų / darbų* techniniai rodikliai** | **Rodiklių reikšmės** |
| --- | --- | --- |
| **1** | **2** | **3** |
|  |  |  |
|  |  |  |
|  |  |  |

Kartu su pasiūlymu pateikiami šie dokumentai:

| **Eil.Nr.** | **Pateiktų dokumentų pavadinimas** | **Dokumento puslapių skaičius** |
| --- | --- | --- |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo arba jo įgalioto asmens pareigos* |  | *parašas* |  | *Vardas Pavardė* |

**PASIŪLYMAS**

**DĖL SKAITMENINĖS LAZERINĖS METALO GAMINIŲ APDIRBIMO SISTEMOS PIRKIMO**

**B dalis. Kainos**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |

Mūsų pasiūlymo B dalyje yra nurodytos pasiūlymo A dalyje siūlomų prekių / paslaugų kainos. Kainos nurodytos šioje lentelėje:

| **Eil. Nr.** | **Prekių/paslaugų/darbų pavadinimas** | **Kiekis** | **Mato****vnt.** | **Vieneto kaina,****Eur (be PVM)** | **Vieneto kaina,****Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  | IŠ VISO (bendra pasiūlymo kaina) |  |  |

Tais atvejais, kai pagal galiojančius teisės aktus tiekėjui nereikia mokėti PVM, lentelės 6 ir 8 skiltys nepildomos ir nurodoma priežastis, dėl kurių PVM nemokamas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo arba jo įgalioto asmens pareigos* |  | *parašas* |  | *Vardas Pavardė* |